উত্তর আয়ারল্যান্ডে হিন্দুধর্ম
হিন্দুধর্ম হল উত্তর আয়ারল্যান্ডের সবচেয়ে দ্রুত বর্ধনশীল ধর্ম। ২০১১ সালে আদমশুমারী অনুযায়ী, এখানে ২৪০০ জন হিন্দু আছে, যা মোট জনসংখ্যার ০.১৩% । একা বেলফাস্টে বর্তমানে ৩টি মন্দির রয়েছে: মালোন রোডে রাধা-কৃষ্ণ মন্দির, ক্লিফটন স্ট্রিটে লক্ষ্মী-নারায়ণ মন্দির এবং আপার ডানমুরি লেনে রাধা মাধব মন্দির। ইনিশ রথ দ্বীপে একটি ইসকনের কেন্দ্র রয়েছে, যা ১৯৮৫ সালে প্রতিষ্ঠিত হয়েছিল।